Untuva on aito luonnontuote, kuten esimerkiksi nahka ja villa. Kaikilla luonnonmateriaaleilla, myös untuvalla ja höyhenellä on oma ominaistuoksunsa, joka ei ole merkki epäpuhtaudesta. Toiset saattavat tuotteen ostettuaan kiinnittää uuteen tuoksuun huomiota, kun taas toiset eivät sitä huomaa. Jos käyttää untuvatuotetta ensimmäistä kertaa, on tuoksun huomaaminen todennäköisempää kuin tottuneilla käyttäjillä. Tähän heikkoon ominaistuoksuun tottuu hyvin nopeasti ja se myös heikkenee käytön ja pesujen myötä.On hyvä huomioida, että kostea ja likainen untuva voi tuoksua hieman enemmän. Siksi tyyny kannattaa pöyhiä aamuisin, jotta kosteus pääsee siitä haihtumaan sekä pestä säännöllisesti ja aina tarvittaessa.